Вәғиз Хәниф улы Мәғизовтың ижады менән таныш булғандар уның был премияға лайыҡ булыуын, һис шикһеҙ, ихлас күңелдән ҡабул иткәндер. Ике телдә лә берҙәй иркен яҙышҡан, тапҡыр, төртмә телле шағир юмористик шиғырҙар ҙа яҙа, шул уҡ мәлдә тыуған яғына, уның халҡына, арҙаҡлы яҡташтарына бағышланған әҫәрҙәре лә байтаҡ. Күп йыллыҡ ижад емештәре уның бер нисә китапҡа тупланған.